ARJUN TENDULKAR
మహిళల జట్టుకి అర్జున్‌ టెండూల్కర్‌ సాయం
న్యూఢిల్లీ: ఐసిసి మహిళల ప్రపంచకప్‌లో భారత జట్టుకి క్రికెట్‌ దిగ్గజం సచిన్‌ టెండూల్కర్‌ తనయుడు అర్జున్‌ టెండూల్కర్‌ చిరు సాయం అందించాడు. ఫైనల్‌కు ముందు లార్డ్స్‌లో జట్టు బ్యాటింగ్‌ ప్రాక్టీస్‌ చేస్తుండగా…అక్కడికి వెళ్లిన అర్జున్‌ బంతిని అందుకుని కాసేపు భారత్‌ బ్యాట్స్‌వుమెన్‌ బౌలింగ్‌ చేశాడు. ఎడమచేతి వాటం పేస్‌ బౌలింగ్‌ చేసి అర్జున్‌ గత కొద్ది రోజుల నుంచి ఇంగ్లాండ్‌లోనే క్రికెట్‌ శిక్షణ తీసుకుంటున్నాడు. ప్రాక్టీస్‌ సెషన్‌లో భారత హిట్టర్‌ వేద కృష్ణమూర్తికి పదునైన బంతులతో కాసేపు అర్జున్‌ టెండూల్కర్‌ పరీక్ష పెట్టినట్లు మీడియా వర్గాలు వెల్లడించాయి. ఇటీవల దక్షిణాఫ్రికాతో టెస్టు సిరీస్‌ కోసం లార్డ్స్‌లో ఇంగ్లాండ్‌ జట్టు ప్రాక్టీస్‌ చేస్తుండగా…అర్జున్‌ విసిరిన యార్కర్‌ బంతిని అడ్డుకోవడంలో తడబడి మిడిలార్డర్‌ బ్యాట్స్‌మెన్‌ బారిస్టో గాయపడిన విషయం తెలిసిందే.